На основу члана 3.Одлуке о Општинском већу општине Гаџин Хан („Службени лист града Ниша“, број 83/2012 и 79/2017), Програма мера подршке за спровођење пољопривредне политике и политике руралног развоја општине Гаџин Хан за 2017.годину („Службени лист града Ниша“, број 23/2017 и 79/2017), Одлуке о инвестицијама у физичку имовину пољопривредних газдинстава бр. 06-400-413/17-III од 08.08.2017.године,

 Општинско веће општине Гаџин Хан на својој 60. (шездесетој) седници , одржаној дана 30.11.2017.године доноси:

О Д Л У К У

О ИЗМЕНАМА И ДОПУНАМА ОДЛУКЕ О ИНВЕСТИЦИЈАМА У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ ГАЏИН ХАН ЗА 2017. ГОДИНУ

Члан 1.

У члану 3. одељак специфични критеријуми, сектор –Воће, грожђе, поврће и цвеће Одлуке о инвестицијама у физичку имовину пољопривредних газдинстава бр. 06-400-413/17-III од 08.08.2017.године, мења се у целости и сада гласи:

„Прихватљиви корисници за инвестицију 101.3.1. су пољопривредна газдинства која заснивају производни засад једне воћне врсте или винограда на површини од најмање 0,20 ha за коштичаво воће, леску, јабучасто воће, 0,50 ha орах ,0.10 ha за јагодасто воће на парцелама које су уписане урегистар пољопривредних газдинстава, a прихватљиви корисници за инвестицију 101.3.4. су пољопривредна газдинства која заснивају пластенички узгој јагода, поврћа и цвећа на минималној површини од 0,10 хектара.

За остале инвестиције у оквиру ове мере а који поседује најмање 0,15 ha јагодастог воћа (јагода, малина и купина) или по 0,10 ha појединачно поседује јагоду, малину и купину или 0,40 ha све врсте воћа осим јагодастог ( коштичаво воће: шљива, кајсија, бресква, нектарина, трешња, вишња, марела и дрен; јабучасто воће: јабука, крушка, дуња и мушмула; језграсто воће: кестен јестиви, орах, бадем и лешник; бобичасто воће: рибизла, огрозд, брусница, боровница и арониа) или 0,30 ha јагодастог и осталог воћа ( минимална површина јагодичастог воћа је 0,05 ha а остало воће до 0,30 ha и више чини коштичаво, јабучасто, језграсто и бобичасто воће) или 0,10 ha под грожђем.“

Члан 2.

 Ова Одлука ступа на снагу наредног дана од дана доношења Одлуке.

Број: 06-320-584/2017-III

У Гаџином Хану , дана 30.11.2017.године.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Саша Ђорђевић